આમ કહેવું છે ભાનુ મહાજનનું. જેઓ સ્વયં એક તબીબ છે અને ‘કિવી હેલ્થ ડૉટ કૉમ’ના સહ-સંસ્થાપક પણ છે. ભાનુ વર્ષ ૨૦૧૦માં અમેરિકા જતા રહ્યાં હતાં અને ત્યાં જઇને તેમણે પહેલા મેડિકલ રિસર્ચના ક્ષેત્રે કામ કર્યું અને તે બાદ જનરલ સર્જરીમાં પોસ્ટ ગ્રેજ્યુએશન કર્યું. ભાનુની ઇચ્છા હતી કે દેશમાં રહીને, દેશ માટે કાંઇ કરવામાં આવે. પોતાની આ ઇચ્છાને સાકાર કરવા માટે જ તેઓ ભારત પરત ફર્યા અને હૈદરાબાદની ‘ઇન્ડિયન સ્કૂલ ઓફ બિઝનેસ’માં પ્રવેશ લીધો હતો. અહીં ભાનુની મુલાકાત ‘કિવી હેલ્થ ડૉટ કૉમ’ના બીજા સહ-સંસ્થાપક રાજનદીપ સિંહ સાથે થઇ હતી. જેમણે જલંધરની એનઆઈટી કોલેજથી કમ્પ્યુટર સાયન્સમાં બીટેક કરેલું છે અને તે બાદ માઇક્રોસોફ્ટ જેવી કંપનીઓમાં કામ કર્યા બાદ તેઓ પણ સ્વદેશ પરત ફર્યા હતા.